***Профілі музеяў:***

1. гістарычныя:

а) ваенна-гістарычныя;

б) баявой славы;

в) гістарычныя шырокай тэматыкі;

г) гістарычныя канкрэтнай тэматыкі, у тым ліку:

* гісторыя населенага пункта,
* гісторыя школы, вучылішча, тэхнікума,
* археалагічныя,
* этнаграфічныя,
* мемарыяльныя (прысвечаныя жыццю і дзейнасці славутасцей ці гістарычнай падзеі).
1. літаратурныя;
2. навукова-тэхнічныя (прысвечаныя якой-небудзь галіне навукі і тэхнікі);
3. мастацкія:
* мастацтвазнаўчыя,
* прыкладнога мастацтва.
1. прыродазнаўчыя:
* батанічныя,
* заалагічныя,
* антрапалагічныя,
* геаграфічныя,
* геалагічныя,
* аховы прыроды.
1. комплексныя краязнаўчыя (музеі, якія маюць экспазіцыі па прыродзе, гісторыі, эканоміцы, культуры роднага краю).

**Да асноўнага фонду маюць дачыненне:**

***У музеях гістарычнага і краязнаўчага профілю:***

* археалагічныя матэрыялы, здабытыя ў выніку раскопак, а таксама выпадковыя знаходкі;
* этнаграфічныя прадметы, у т.л. прадметы народнага побыту;
* нумізматычныя прадметы і зборы, прадметы баністыкі, сфрагістыкі, геральдыкі;
* навуковыя і бытавыя прылады і інструменты;
* узоры працы, узоры прадукцыі;
* зброя, сцягі, абмундзіраванне;
* прадметы побыту і адзення, музычныя інструменты;
* творы выяўленчага і дэкаратыўна-прыкладнога мастацтва (жывапіс, скульптура, графіка, у т.л. плакат і інш.), якія маюць дакументальнае, мемарыяльнае ці мастацкае значэнне;
* фотаграфічныя матэрыялы, якія маюць дакументальнае, мемарыяльнае і мастацкае значэнне;
* кнігі рукапісныя, старадрукаваныя, рэдкія выданні XVII – XX ст.ст.;
* рукапісныя і друкаваныя дакументы;
* дакументальныя і мастацкія кінаматэрыялы;
* мемарыяльныя прадметы дзяржаўных і грамадскіх дзеячоў, выдатных прадстаўнікоў навукі і культуры.

***У музеях (аддзелах) прыродазнаўча-гістарычнага профілю:***

* узоры прыроды, апрацаваныя і закансерваваныя для доўгатэрміновага захоўвання, а таксама забяспечаныя этыкеткамі, якія гарантуюць дакладнасць вызначэння;
* унікальныя аб’екты жывой і нежывой прыроды, напрыклад, рэдкія віды жывёл і раслін, метэарыты, крышталі незвычайнай формы і інш.;
* зборы буйнейшых прыродазнаўцаў, якія маюць навуковае ці мемарыяльнае значэнне;
* узоры тэхнікі прэпаравання і навуковай таксідэрміі;
* біялагічныя групоўкі і дыярамы краявідаў, якія з навуковай дакладнасцю ўзнаўляюць натуральныя абставіны вывучаных музеем прыродных куткоў і грунтуюцца на сапраўдных, навукова апрацаваных матэрыялах;
* сапраўдныя выяўленчыя матэрыялы, якія характарызуюць прыродныя ўмовы (картаграфічныя, фотаграфічныя і творы выяўленчага мастацтва);
* пісьмовыя, выяўленчыя, рэчавыя помнікі, якія адлюстроўваюць гісторыю прыродазнаўчых навук.

***У музеях (аддзелах) літаратурнага, тэатральнага, музычнага профілю:***

* творы мастацкай літаратуры, драматургіі і публіцыстыкі (рукапісы, друкаваныя выданні з выпраўленнем ці аўтографамі аўтара, рэдкія друкаваныя выданні і інш.;
* дакументы, якія характарызуюць дзейнасць творчых калектываў, жыццё і творчасць пісьменнікаў, акцёраў, рэжысёраў, кампазітараў, музыкантаў, тэатральных мастакоў і іх асяроддзе;
* творы выяўленчага мастацтва, фотаздымкі, якія характарызуюць дзейнасць творчых калектываў, асобы дзеячоў літаратуры, тэатральнага і музычнага мастацтва, працэс іх творчасці, час, у якія яны жылі;
* эскізы і макеты дэкарацый, эскізы тэатральных касцюмаў;
* ілюстрацыі да літаратурных твораў;
* мемарыяльныя прадметы побыту, прадметы побыту, якія характарызуюць эпоху;
* музычныя інструменты, тэатральныя касцюмы і інш.;
* фоназапісы і кінафільмы.

***У музеях мастацкага профілю:***

* творы ўсіх відаў вытворчага мастацтва, дэкаратыўна-прыкладнога і манументальнага ў адпаведнасці з вузкім профілем кожнага канкрэтнага музея (жывапіс і графіка, скульптура і фрагменты архітэктуры, кераміка і шкло, вырабы з метала, дрэва, косці, камяня, мэбля).

***У музеях мемарыяльнага профілю:***

* мемарыяльныя прадметы, якія належалі славутай асобе, ці яе бліжэйшаму асяроддзю (рэчавыя, выяўленчыя, пісьмовыя помнікі, кінафотадакументы);
* мемарыяльныя прадметы, якія тычацца асвятляемай падзеі (рэчавыя, выяўленчыя, пісьмовыя помнікі, кінафотадакументы);
* творы літаратуры і мастацтва, прысвечаныя славутай асобе ці з’яве.

**Да навукова-дапаможнага фонду адносяцца:**

* - розныя ўзнаўленні (фотакопіі, злепкі, муляжы, макеты), копіі, рэканструкцыі, мапы, дыярамы, схемы, планы, а таксама іншыя матэрыялы, вырабленыя ці набытыя музеем падчас камплектавання фондаў, вывучэння ці экспанавання музейных прадметаў;
* - узоры хуткапсавальных сельскагаспадарчых культур і іншых натуральных матэрыялаў, схільных да псавання і патрабуючых частай замены.